CELEX: 32020R1095
Language: hr
Date: 2020-07-24 00:00:00
Title: Provedbena uredba Komisije (EU) 2020/1095 оd 24. srpnja 2020. o izmjeni Provedbene uredbe (EU) 2015/502 o odobravanju pripravka Saccharomyces cerevisiae NCYC R404 kao dodatka hrani za mliječne krave (Tekst značajan za EGP)

27.7.2020   
               
               
                  HR
               
               
                  Službeni list Europske unije
               
               
                  L 241/18
               
            
         PROVEDBENA UREDBA KOMISIJE (EU) 2020/1095
         оd 24. srpnja 2020.
         o izmjeni Provedbene uredbe (EU) 2015/502 o odobravanju pripravka Saccharomyces cerevisiae NCYC R404 kao dodatka hrani za mliječne krave
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:
         
                     (1)
                  
                  
                     U skladu s Uredbom (EZ) br. 1831/2003 pripravak Saccharomyces cerevisiae NCYC R404 odobren je kao dodatak hrani za mliječne krave Provedbenom uredbom Komisije (EU) 2015/502 (2).
                  
               
                     (2)
                  
                  
                     Provedbena uredba (EU) 2015/502 izmijenjena je Provedbenom uredbom Komisije (EU) 2019/146 (3).
                  
               
                     (3)
                  
                  
                     Nositelj odobrenja Micron Bio-systems Ltd podnio je 8. siječnja 2020. zahtjev na temelju članka 13. stavka 3. Uredbe (EZ) br. 1831/2003 u kojem predlaže da se izmijeni naziv njegova zastupnika. Podnositelj zahtjeva navodi da će FF Chemicals BV djelovati kao njegov zastupnik u Uniji za predmetni dodatak hrani za životinje. Uz zahtjev su priloženi relevantni popratni podaci.
                  
               
                     (4)
                  
                  
                     Predložena promjena uvjetâ odobrenja isključivo je administrativne prirode i ne podrazumijeva novu procjenu predmetnog dodatka. Europska agencija za sigurnost hrane obaviještena je o zahtjevu.
                  
               
                     (5)
                  
                  
                     Kako bi se društvu FF Chemicals BV omogućilo da djeluje kao zastupnik nositelja odobrenja, potrebno je izmijeniti uvjete predmetnog odobrenja. Stoga bi u naslovu Provedbene uredbe (EU) 2015/502 i u Prilogu toj uredbi trebalo izmijeniti naziv zastupnika.
                  
               
                     (6)
                  
                  
                     Provedbenu uredbu (EU) 2015/502 trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje.
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) 2015/502
            Provedbena uredba (EU) 2015/502 mijenja se kako slijedi:
            
                        (1)
                     
                     
                        u naslovu se riječi „Micron Bio-Systems Ltd, čiji je zastupnik društvo FeedVision BV” zamjenjuju riječima „Micron Bio-Systems Ltd, čiji je zastupnik društvo FF Chemicals BV”;
                     
                  
                        (2)
                     
                     
                        u drugom stupcu Priloga pod nazivom „Ime nositelja odobrenja” riječi „Micron Bio-Systems Ltd, čiji je zastupnik društvo FeedVision BV” zamjenjuju se riječima „Micron Bio-Systems Ltd, čiji je zastupnik društvo FF Chemicals BV.”.
                     
                  
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  Provedbena uredba Komisije (EU) 2015/502 оd 24. ožujka 2015. o odobravanju pripravka Saccharomyces cerevisiae NCYC R404 kao dodatka hrani za mliječne krave (nositelj odobrenja Micron Bio-Systems Ltd, čiji je zastupnik društvo FeedVision BV) (SL L 79, 25.3.2015., str. 57.).
         
            (3)  Provedbena uredba Komisije (EU) 2019/146 оd 30. siječnja 2019. o izmjeni Provedbene uredbe (EU) 2015/502 o odobravanju pripravka Saccharomyces cerevisiae NCYC R404 kao dodatka hrani za mliječne krave (SL L 27, 31.1.2019., str. 12.).